Länder, wo mitde Johre vom Aff i Verbingig stöh söue, si d USA und Vietnam, Portugal und Ungarn, dr Sudan und Ägypte - dr Ufstang ds Ungarn und d Suez-Invasion hei beidi 1956, äs Affejohr, stattgfunge -, Kamboscha und Marrokko.  D Edusteine und Haubedusteine, wo mit Affejohre zämmehänge söue: Bärgchristau, Aquamarin, Achat, Marmor, Topas, Beryll, Chrysolit.  Erfingige, Entdeckige und neui Entwicklige us Affejohr ergäh ds gliche  Biud, sie hei aui mit Kommunikation, Gschwindigkeit und neui Arte vom Dänke ds tüe: Ds Radio, ds Fernseh-Telefon, d Radio-Astronomie, die vierdimensionali Geometrie, ds Ungerwassergwehr.